1.- Trèvol és el nom comú de les plantes del gènere Trifolium, que comprèn unes tres-centes espècies. Són herbes de mida petita les fulles de les quals estan dividides en lòbuls, normalment tres, fet que n’ha originat el nom. Tanmateix, a vegades es poden trobar trèvols de quatre fulles, i la dita popular afirma, sense cap base científica, que qui en troba un tindrà bona sort. 
Una persona vol vendre trèvols de quatre fulles i els conrea en un hivernacle que té sensors per a detectar i enregistrar el nivell d’oxigen. El gràfic següent mostra la variació de la concentració d’oxigen a l’aire de l’interior de l’hivernacle en el decurs de quaranta-vuit hores.

1. Quins processos metabòlics es relacionen amb aquestes variacions en la concentració d’oxigen? Expliqueu el gràfic en relació amb aquests processos metabòlics.  
2- Uns quants dies més tard, els trèvols han crescut. D’on procedeix el carboni d’aquest increment de biomassa, i quin és el cicle metabòlic que permet incorporar-lo? En quin orgànul ceŀlular i en quin compartiment d’aquest orgànul es produeix el cicle metabòlic en el qual s’incorpora el carboni? Escriviu el balanç global del cicle metabòlic implicat.
● Procedència del carboni que fa incrementar la biomassa i nom del cicle metabòlic en el qual s’incorpora el carboni.  
 ● Orgànul ceŀlular i compartiment d’aquest orgànul on té lloc el cicle metabòlic en el qual s’incorpora el carboni.
● Balanç global del cicle metabòlic en el qual s’incorpora el carboni.
 2.- Llegiu el text següent, extret d’una notícia publicada en un diari: 
Es dispara la presència de macròfits a l’Ebre. La tendència a la baixa dels cabals de l'Ebre dispara enguany la presència de vegetals aquàtics (macròfits) al riu. La navegació, els regants i la central nuclear d'Ascó són els més perjudicats a causa d'aquest fenomen. 
En el text complet de la notícia s’esmenten diversos factors causants d’aquest increment de macròfits (vegetals aquàtics) en el tram final del riu Ebre: la presència del musclo zebrat (un mol·lusc filtrador), la disminució del cabal del riu, l’augment de la transparència de l’aigua, l’acció de les depuradores i la gestió dels embassaments. 
  ● Quin és el nom del procés metabòlic que duen a terme els macròfits gràcies a la llum? 
  ● Expliqueu per què l’augment de la transparència de l’aigua afavoreix l’increment del nombre d’aquests organismes. 
3.- Un grup d’investigadors prova l’efecte de l’aigua contaminada sobre la taxa fotosintètica de la planta Elodea. El procediment consisteix a mesurar la taxa fotosintètica a partir de l’oxigen produït per un exemplar d’Elodea submergit en aigua potable i per un altre exemplar submergit en l’aigua d’un riu contaminat. La il·luminació i la temperatura, i també altres factors que poden afectar l’experiment, es mantenen constants. Els resultats obtinguts es mostren en la taula següent:
[image: https://www.ub.edu/paubiologia/08set/pautes-S4_archivos/image002.jpg]
Quines són les conclusions d’aquest experiment? Com milloraríeu el disseny per tal que les conclusions fossin més fiables? Raoneu-ho.  
Dos estudiants comenten aquests resultats i mantenen el diàleg següent:
ESTUDIANT A: Segons aquest experiment, l’aigua contaminada afecta la fase lumínica de la fotosíntesi.
ESTUDIANT B: La fase lumínica no, sinó la fase fosca, tal com es dedueix de la disminució de la producció de O2.
Quin dels dos estudiants té raó? Justifiqueu-ho a partir de l’experiment i dels vostres coneixements sobre la fotosíntesi.

